Spet smo novembra, kar pomeni, da je napočil čas, da zopet razpletemo klopčič naše Rdeče niti. Verjamemo, da se je od prejšnje pomladi v vaših predalih, zvezkih in telefonskih beležkah nabralo marsikaj novega, in nas hkrati noro zanima, kaj ste novega ustvarili od našega zadnjega (bralnega) snidenja. Kot vsa leta doslej želimo tudi letos spodbujati vašo ustvarjalnost in domišljijo, hkrati pa vsem mladim piscem in piskam pomagati na prvih korakih v literarni svet.

O vseh prejetih literarnih prispevkih bo odločala komisija, sestavljena iz študentk in študentov ter profesorjev in profesoric, prav tako pa lahko tudi pričakujete tudi slavnostni zaključni dogodek s razglasitvijo zmagovalcev.

Vsi s statusom študentke oziroma študenta lahko svoja literarna besedila, napisana v slovenskem jeziku in s temo po lastni želji, do **1. marca 2025** pošljete na naš elektronski naslov 𝐟𝐟.𝐫𝐝𝐞𝐜𝐚.𝐧𝐢𝐭@𝐠𝐦𝐚𝐢𝐥.𝐜𝐨𝐦.

Dolžina besedil naj ne presega 𝟑𝟎.𝟎𝟎𝟎 𝐳𝐧𝐚𝐤𝐨𝐯 𝐬 𝐩𝐫𝐞𝐬𝐥𝐞𝐝𝐤𝐢 (ena avtorska pola). Besedila ne smejo biti predhodno objavljena v knjižni izdaji.

• 𝐊𝐫𝐚𝐭𝐤𝐚 𝐩𝐫𝐢𝐩𝐨𝐯𝐞𝐝: največ 2 kratki pripovedi

• 𝐏𝐨𝐞𝐳𝐢𝐣𝐚: največ 5 pesmi

• 𝐃𝐫𝐚𝐦𝐚𝐭𝐢𝐤𝐚: največ 1 dramsko besedilo

Vsako besedilo pošljite v posebni datoteki, ki jo označite zgolj z naslovom oz. prvim verzom. Osebne podatke (ime in priimek, stalni naslov, elektronski naslov, telefonsko številko, letnik študija in fakulteto) podajte v besedilu elektronskega sporočila. V zadevi navedite, v katero kategorijo se prijavljate.

Želimo vam veliko ustvarjalnosti, mi pa že nestrpno pričakujemo vaše prispevke!

Projekt je financiran s strani Študentskega sveta Filozofske fakultete, Študentske organizacije Filozofske fakultete in Študentske organizacije v Ljubljani.